**ADJECTIVUL**

**Descopăr:**

Cartea citită este pe noptieră.

Cada este plină de apă aburindă.

Am o cameră frumoasă.

**Îmi amintesc**:

Cuvintele scrise cu roșu sunt adjective.

Adjectivul este partea de vorbire flexibilă care arată o însușire a unui obiect( lucru, ființă, fenomen al naturii), determinând un substantiv.

**Adjectivele pot fi:**

**-propriu-zise**

**- provenite din:**

a) verb la participiu(cameră amenajată)

b) verb la gerunziu ( ploaie picurândă)

c)adverbe( om bine**)**

**-pronominale:**

a) posesive – cartea mea

b) demonstrative- cartea aceasta

c) nehotărâte – toți elevii

d) negative- nicio carte

e) interogative- Ce probleme ai?

f) relative – Nu știu ce teme avem.

g) de întărire- Însele fetele

**Adjectivele sunt:**

**1.variabile-** când își modifică forma în vorbire, în funcție de gen și număr.

Adjectivele variabile au:

- 4 forme( bun, bună, buni, bune)

- 3 forme(sătesc,sătească,satești)

- 2 forme(mare, mari)

**2.invariabile-** când nu își modifică forma în vorbire( bleu, olive)

Adjectivele se acordă în gen , număr și caz cu substantivul determinat.

De obicei, adjectivul stă după substantivul determinat.Adjectivul așezat înaintea substantivului preia articolul hotărât de la substantivul determinat.

Adjectivele pot fi obținute prin derivare cu sufixe ( osos, lumesc) și prefixe (neimportant) și prin compunere (verde-deschis, cumsecade).

**Gradele de comparație ale adjectivului**

**1.Gradul pozitiv** – mare

**2. Gradul comparativ:**

a) Comparativ de egalitate – tot atât, la fel de, tot așa de, mare

b) Comparativ de superioritate- mai mare

c) Comparativ de inferioritate- mai puțin mare

**3.Gradul superlativ:**

**-Superlativ relativ-** de superioritate**-** cea mai mare

 - de inferioritate - cea mai puțin mare

**- Superlativ absolut-** de superioritate- foarte mare, grozav de mare

 - de inferioritate- foarte puțin mare

**Unele adjective nu au grade de comparație:** superior, inferior,anterior, posterior, optim, complet, unic, principal, viu, mort, cosmic, minunat, suprem

**Funcțiile sintactice ale adjectivului:**

1. Atributadjectival când este în relație cu substantivul.

Acesta este un copac bătrân.

1. Nume predicativ

Copacul acesta este bătrân.

 Când este nume predicativ, adj. este în relație cu subiectul și ca atare este întotdeauna în nominativ.

1. Complement indirect

Din albastru s-a făcut verde.

1. Complement circumstanțial de timp

Îl cunosc de mic.

1. Complement circumstanțial de cauză

Plângea de flămând.

**Fișă de lucru**

**1.Indică numărul de forme flexionare ale adjectivelor date:**

drept, falnic, strălucitor, stufos, vechi

**2. Scrie cinci adjective invariabile**

**3. Analizează adjectivele din enunțuri, indicând funcția sintactică a acestora.**

Pădurea era întunecoasă și părea fioroasă. Copacii mai înalți se mișcau amenințător. Păsările ascunse în ramurile foarte dese nici nu mai cântau.